ྒྱད་པའི་བར་ཆད་མེད་ལམ་ཆོས་ཅན།མཚོན་བྱ
དེར་ཐལ།མཚན་ཉིད་དེའི་ཕྱིར།འདོད་ན།དེ་ཆོས་ཅན།གཙོ་བོར་སྤྲུལ་སྐུའི་ལག་རྗེས་འཇོག་བྱེད་ཡིན་པར་ཐལ།འདོད་པའི་ཕྱིར་ན་མ་ཁྱབ།ཁ་ཅིག།དག་སའི་རྣལ་འབྱོར་གང་ཞིག།གཙོ་བོར་སྦྲུལ་སྐུའི་ལག་རྗེས་འཇོག་བྱེད་ཀྱི་རྟོགས་རིགས་སུ་གནས་ལ་དེའི
མཚན་ཉིད་ཟེར་ན།ས་བརྒྱད་པའི་བར་ཆད་མེད་ལ་མ་ཆོས་ཅན།ཟུར་གཉིས་པ་དེར་ཐལ།མཚོན་བྱ་དེའི་ཕྱིར།འདོད་མི་ནུས་ཏེ།སྔར་བཞིན་ནོ།།ཁ་ཅིག།འཕྲིན་ལས་ཕྲན་ཚོགས་སྒྲུབ་པའི་རྒྱུའི་དགེ་རྩེའི་ནུས་པ་མཐུ་ཅན་དུ་གྱུར་པའི་དག་སའི་ཡེ་ཤེས་དེ་དེའི་མཚན
ཉིད་ཟེར་བ་མི་འཐད་དེ།ས་བརྒྱད་པ་ནས་འཕྲིན་ལས་ཕུན་ཚོགས་ཡོད་པའི་ཕྱིར།གཉིས་པ་ལ།བདུད་བཞི་སོ་སོའི་ངོ་བོ།བདུད་བཞིར་འཇིག་པའི་རྒྱུ་མཚན།གླ་དོན།བདུད་བཞི་བཅོམ་པའི་ས་མཚམས་དང་བཞི་ལས།དང་པོ་ལ།ཁ་ཅིག།རང་རྒྱུ་ལས་ཉོན་གྱི

དབང་གིས་བྱུང་བའི་ཟག་བཅས་ཀྱི་ཕུང་པོ་གང་ཞིག།གཙོ་བོར་དམན་པའི་ལྷག་མེད་མྱང་འདས་ཐོབ་པ་ལ་བར་དུ་གཅོད་པའི་སྒྲིབ་པའི་རིགས་སུ་གནས་པ།ཕུང་པོའི་བདུད་ཀྱི་མཚན་ཉིད།སེམས་རབ་ཏུ་མ་ཞི་བར་བྱེད་པའི
སེམས་བྱུང་གང་ཞིག།གཙོ་བྱོར་དམན་པའི་ལྷག་མེད་མྱར་འདས་ཐོབ་པ་ལ་བར་དུ་གཅོད་པའི་སྒྲིབ་པའི་རིགས་སུ་གནས་པ།ཉོན་མོངས་པའི་བདུད་ཀྱི་མཚན་ཉིད།སྲོག་གི་དབང་པོ་རང་དཔང་མེད་པར་འགག་པར་བྱེད་པའི་ཆ་གང་ཞིག།གཙོ་བོར་གཉིས
ཀའི་ཆ་ལས་རྣམ་གྲོལ་གྱི་དགྲ་བཅོམ་ཐོབ་པོ་ལ་བར་དུ་གཅོད་པའི་སྒྲིབ་པའི་བིགས་སུ་གནས་པ།འཆི་བདག་གི་བདུད་ཀྱི་མཚན་ཉིད།བདུད་གཞན་གསུམ་ལས་འདའ་བ་ལ་བར་དུ་གཅོད་བྱེད་གང་ཞིག།བདུད་བཞིའི་ནང་ཚན་ཡིན་པ་དེ།ལྷའི་བུའི་བདུད་ཀྱི་མཚན
ཉིད་ཟེར་ན།སོ་སྐྱེའི་རྒྱུད་ཀྱི་ཉོན་མོངས་ཆོས་ཅན།ཕུང་པོའི་བདུད་དུ་ཐིལ།ཉེར་ལེན་གྱི་ཕུང་པོ་ཡིན་པའི་ཕྱིར།ཁྱབ་སྟེ།ཉ་ན་སར།དེ་ལ་ཕུང་པོའི་བདུད་ནི་ཉེ་བར་ལེན་པའི་ཕུང་པོ་ལྔའོ།།ཞེས་གསུངས་པའི་ཕྱིར།འདོད་ན།དེ་ཆོས་ཅན།ཟུར་གཉིས་པ་དེར་ཐལ།།
འདོད་པའི་ཕྱིར།འདོད་མི་ནུས་ཏེ།མཚན་ཉིད་གཉིས་པའི་ཟུར་གཉིས་པ་དེའི་ཕྱིར།ཉོན་མོངས་པའི་བདུད་ཡིན་པའི་ཕྱིར།ཁྱབ་པ་ཁས།མཚན་ཉིད་གཉིས་པ་མི་འཐད་དེ།ཉོན་མོངས་དང་མཚུངས་ལྡན་གྱི་གཙོ་སེམས་དང་།ཉོན་མོངས་པའི་ས་བོན་རྣམས་ཉོན་མོངས
པའི་བདུད་ཡིན་པའི་ཕྱིར།གཞན་ཡང་།ལྷག་མེད་མྱང་འདས་ལ་གནས་པའི་ཉན་ཐོས་དགྲ་བཅོམ་པས་ཕུང་པོའི་བདུད་བཅོམ་པ་དང་།གཉིས་ཀའི་ཆ་ལས་རྣམ་གྲོལ་གྱི་ཉན་ཐོས་དགྲ་བཅོམ་པས་འཆི་བདག་གི་བཟུད་བཅོམ་པར་ཐལ།མཚན་ཉིད་དང་པོ་དང་གསུམ་པ
འཐད་པའི་ཕྱིར།འདོད་མི་ནུས་ཏེ།ཕུང་པོའི་བདུད་བཅོམ་ན་མ་རིག་བག་ཆགས་ཀྱི་ས་དང་ཟག་མེད་ཀྱི་ལས་ལ་བརྟེན་ནས་བྱུང་བའི་ཡིད་ལུས་སྤང་བས་ཁྱབ་ལ།འཆི་བདག་གི་བདུད་བཅོམ་ན།བསམ་གྱིས་མི་ཁྱབ་པའི་འཆི་འཕྲོ་སྤངས་དགོས་པའི་ཕྱིར།གཞན་

ཡང་།མཚན་ཉིད་བཞི་པ་ལ།འདོད་ཆགས་ཆོས་ཅན།མཚན་བྱ་དེར་ཐལ།མཚན་ཉིད་དེའི་ཕྱིར།དང་པོ་གྲུབ་སྟེ།ས་བརྒྱད་པ་ཐོབ་པ་ལ་བར་དུ་གཅོད་བྱེད་ཡིན་པའི་ཕྱིར།གཉིས་པ་གྲུབ་སྟེ།ཉོན་མོངས་པའི་བདུད་ཡིན་པའི་ཕྱིར།གཞན་ཡང་།ཐེག་ཆེན་གྱི
མཐོང་ལམ་རྣམ་གྲོལ་ལམ་ལ་གནས་པའི་སེམས་དཔའ་ཡིན་ན།འཆི་བདག་གི་བདུད་བཅོམ་པས་ཁྱབ་པར་ཐལ།དེ་ཡིན་ན་ལས་ཉོན་གྱི་དབང་གིས་འཁོར་བར་སྐྱེ་འཆི་སྤངས་པས་ཁྱབ་པ་གང་ཞིག།མཚན་ཉིད་འཐད་པའི་ཕྱིར།རང་ལུགས་ནི།བདུད
བཞིའི་ནང་ཚན་གང་ཞིག།རང་རྒྱུ་ལས་དང་ཉོན་མོངས་པ་ལ་བརྟེན་ནས་བྱུང་བའི་ཟག་བཅས་ཀྱི་ཕུང་པོ་དང་མ་རིག་བག་ཆགས་ཀྱི་ས་ལ་བརྟེན་དགོས་པ་གང་རུང་།ཕུང་པོའི་བདུད་ཀྱི་མཚན་ཉིད།དབྱེ་ན།ཕྲ་རགས་གཉིས་ལས།དང་པོ་ནི།མ་རིག་བག
ཆགས་ཀྱི་ས་ལ་བརྟེན་ནས་བྱུང་བའི་ཡིད་ལུས་ལྟ་བུ།གཉིས་པ་ནི།ཉེར་ལེན་གྱི་ཕུང་པོ་ལྔ་ལྟ་བུ།དེ་གང་ཞིག།གཙོ་བོར་ཐར་པ་ཐོབ་པ་ལ་བར་དུ་གཅོད་བྱེད་ཀྱི་སྒྲིབ་པའི་རིགས་སུ་གནས་པ།ཉོན་མོངས་པའི་བདུད་ཀྱི་མཚན་ཉིད།དབྱེ་ན།ཕྲ་རགས་གཉིས་ལས།།།
དང་པོ་ནི།ཉོན་སྒྲིབ་ཀྱི་ས་བོན་ལྟ་བུ།གཉིས་པ་ནི།རྩ་ཉོན་དྲུག།ཉེ་ཉོན་ཉི་ཤུ་ལྟ་བུ།དེ་གང་ཞིག།སྲོག་གི་དབང་པོ་རང་དབང་མེད་པར་འགག་པར་བྱེད་པའི་ཆའི་རིགས་སུ་གནས་པ།འཆི་བདག་གི་བདུད་ཀྱི་མཚན་ཉིད།དབྱེ་ན།ཕྲ་རགས་གཉིས་ལས།དང་པོ་ནི།བསམ
གྱིས་མི་ཁྱབ་པའི་འཆི་འཕོ་ལྟ་བུ།གཉིས་པ་ནི།ལས་ཉོན་གྱིས་སྲོག་གི་དབང་པོ་རང་དབང་མེད་པར་འགག་པར་བྱེད་པའི་ཆ་ལྟ་བུ།དེ་གང་ཞིག།བདུད་གཞན་གསུམ་ལས་འདའ་བ་ལ་བར་དུ་གཅོད་ཅིང་།འདོད་ལྷའི་རིགས་སུ་གཏོགས་པ།ལྷའི་བུའི་བདུད་ཀྱི་མཚན
ཉིད།དཔེར་ན།གཞན་འཕྲུལ་དབང་བྱེད་ཀྱི་བདག་པོ་དགའ་རབ་དབང་ཕྱུག་ལྟ་བུ།འདིས་བར་དུ་གཅོད་པའི་ཚུལ་ཡོད་དེ།གདུལ་བྱ་ཐར་པ་དང་ཐམས་ཅད་མཁྱེན་པ་སྒྲུབ་པ་ལ་ཞུགས་པ་ལ་མངོན་ཤེས་ཀྱིས་བལྟས་ཏེ།ཉོན་མོངས་པ་འདོད་ཆགས་ཞེ་སྡང

༄གཏི་མུག་ང་རྒྱལ་ཕྲག་དོག་གི་མདའ་ལྔ་སོ་སོར་འཕེན་པའི་ཕྱིར།དེས་ན་འདི་ལ་མེ་ཏོག་མདའ་ཅན་དང་།མེ་ཏོག་གཞུ་ཅན་དང་།མདའ་ལྔ་པ་སོགས་ཀྱི་མིང་བཏགས་སོ།།དེ་ལྟར་ཡང་།ཉན་ས་ར།དེ་ལ་ཕུང་པོའི་བདུད་ནི་ཉེ་བར་ལེན
པའི་ཕུང་པོ་ལྔའོ།།ཉོན་མོངས་པའི་བདུད་ནི་ཁམས་གསུམ་ན་སྤྱོད་པའི་ཉོན་མོངས་པ་རྣམས་ཡིན་ནོ།།འཆི་བདག་གི་བདུད་ནི་སེམས་ཅན་དེ་དང་དེ་དག་སེམས་ཅན་གྱི་རིས་དེ་དང་དེ་ནས་འཆི་བའི་དུས་བྱེད་པ་གང་ཡིན་པའོ།།ལྷའི་བུའི་བདུད་ནི་ཕུང་པོ་དང
ཉོན་མོངས་པ་དང་འཆི་བདག་གི་བདུད་ལས་འདའ་བར་བྱ་བའི་དགེ་བའི་ཕྱོགས་ལ་བརྩོན་པ་དེ་དག་ལ་བར་དུ་གཅོད་པའི་རྣམ་པར་གཡེང་བར་བྱ་བའི་འདོད་པའི་ཁམས་སུ་སྐྱེས་པའི་ལྷའི་བུ་དབང་ཕྱུག་ཐོབ་པ་དག་ཉེ་བར་འོངས་པ་གང་ཡིན་པ་དེ་ནི་ལྷའི་བུའི
བདུད་ཅེས་བྱའོ།།ཞེས་གསུངས།གཉིས་པ་ནི་བདུད་དེ་ལ་བཞིར་འཇོག་པའི་རྒྱུ་མཚན་ཡོད་དེ།གང་འཆི་བའི་དབང་དུ་བྱས་ནས་ཕུང་པོའི་བདུད་དང་།གང་གིས་འཆི་བའི་དབང་དུ་བྱས་ནས་ཉོན་མོངས་པའི་བདུད་དང་།འཆི་བའི་ངོ་བོའི་དབང་དུ་བྱས་ནས
འཆི་བདག་གི་བདུད་དང་།དེ་གསུམ་ལས་འདའ་བ་ལ་བར་དུ་གཅོད་པའི་དབང་དུ་བྱས་ནས་ལྷའི་བུའི་བདུད་བཞག་པའི་ཕྱིར་ཏེ།ཉན་སར།དེ་ལ་གང་འཆི་བ་དང་།གང་གིས་འཆི་བ་དང་།འཆི་བ་དེ་གང་ཡིན་པ་དང་།བར་ཆད་ཀྱི་དངོས་པོ་གང་གིས་འཆི་བ་ལས
ཡང་དག་པར་མི་འདའ་བར་བྱེད་པ་དེ་དག་གི་དབང་དུ་བྱས་ནས་བདུད་བཞིར་རྣམ་པར་བཞག་པ་ཡིན་ཏེ།ཞེས་གསུངས་པའི་ཕྱིར།གསུམ་པ་ནི།མྱ་ངན་ལས་འདས་པ་ལ་གེགས་བྱེད་པས་ན་བདུད་ཅེས་བྱའོ།།བཞི་པ་ལ།གསེར་ཕྲེང་ལས།ཉོན་མོངས་པའི་བདུད་ས
བརྒྱད་པ་ནས་དང་།འཆི་བའི་བདུད་ལ་ལས་ཉོན་གྱི་དབང་གིས་འཆི་བ་ས་དང་པོ་ནས་མེད་ཀྱང་ཡིད་ལུས་ཀྱི་འཆི་འཕོ་བ་སངས་རྒྱས་མ་ཐོབ་བར་དུ་མི་ལྡོག་པས་འཆི་བདག་གི་བདུད་དང་།ཕུང་པོའི་བདུད་སངས་རྒྱས་མ་ཐོབ་བར་དུ་དང་།ལྷའི་བུའི་བདུད་ཀྱང་དེ་

གསུམ་ལ་བར་ཆད་བྱེད་པས་དེ་གསུམ་ཇི་སྲིད་འཇུག་པ་དེ་སྲིད་དུ་ཡོད་དོ།།རྒྱུད་བླ་མར་ཡང་།འཆི་མེད་ཞི་བའི་གནས་ཐོབ་ལ།འཆི་བདུད་རྒྱུ་བ་མེད་ཕྱིར་རོ།།ཞེས་ཐུབ་པའི་སྐུ་རྟག་པའི་སྒྲུབ་བྱེད་དུ་གསུངས་སོ།།ཞེས་གསུངས་ཀྱང་།རང་ལུགས་ནི་རྣམ་བཤད་ལྟར་ཁས
བླངས་ཏེ།དེ་ཡང་།ཐེག་དྲི་མན་གྱི་དབང་དུ་བྱས་ན་མཐོང་ལ་མ་ཐོབ་ནས་ལྷའི་བུའི་བདུད་བཅོམ་སྟེ།སྐྱབས་གནས་ལ་ཐེ་ཚོམ་ཟ་བའི་ཐེ་ཚོམ་གྱི་དངོས་གཉེན་ཐོབ་པའི་ཕྱིར།དགྲ་བཅོམ་ཐོབ་ནས་ཉོན་མོངས་པའི་བདུད་བཅོམ་སྟེ།ཉོན་སྒྲིབ་ཟད་པར་སྤངས་པའི་ཕྱིར།གཉིས
ཀའི་ཆ་ལས་རྣམ་གྲོལ་གྱི་དགྲ་བཅོམ་ཐོབ་ནས་འཚོ་བདག་གི་བདུད་རགས་པ་བཅོམ་སྟེ།འབད་རྩོལ་རགས་པ་དང་བཅས་པའི་སྒོ་ནས་སྐྱེ་འཆི་བྱེད་པ་སྤངས་པའི་ཕྱིར།ལྷག་མེད་མྱང་འདས་ཐོབ་ནས་ཕུང་པོའི་བདུད་རགས་པ་བཅོམ་སྟེ།ལས་ཉོན་གྱི་དབང་གིས་བྱུང
བའི་ཟག་བཅས་ཀྱི་ཕུང་པོ་སྤངས་པའི་ཕྱིར་ཏེ།རྣམ་བཤད་ལས།ཐེག་པ་དམན་པ་རྣམས་མཐོང་ལམ་ཐོབ་ནས་ལྷའི་བུའི་བདུད་ལས་འདས་ཤིང་།དགྲ་བཅོམ་ཐོབ་ནས་ཉོན་མོངས་པའི་བདུད་ལས་འདའ་འོ།།གཉིས་ཀའི་ཆ་ལས་རྣམ་པར་གྲོལ་བས་འཆི
བདག་གི་བདུད་བཅོམ་སྟེ།ཚེའི་འདུ་བྱེད་བྱིན་གྱིས་བརླབས་པ་ལ་དབ་བའི་ཕྱིར།ཕུང་པོའི་བདུད་ལས་ལྷག་མེད་ཀྱང་འདས་ཐོབ་ནས་འདའོ།།ཞེས་གསུངས་པའི་ཕྱིར།ཐེག་ཆེན་གྱི་དབང་དུ་བྱས་ན།ཕྱིར་མི་ལྡོག་པའི་རྟགས་ཐོབ་ནས་ལྷའི་བུའི་བདུད་བཅོམ་སྟེ།
དཀོན་མཆོག་གསུམ་ལ་ཡིད་ཆེས་པའི་དད་པ་ཐོབ་པའི་སྒོ་ནས་ཕྱིར་མི་ལྡོག་པའི་ལུས་ངག་གི་སྤྱོད་པ་ཁྱད་པར་ཅན་ཐོབ་པའི་ཕྱིར།ས་བརྒྱད་པ་ནས་ཉོན་མོངས་པའི་བདུད་རགས་པ་བཅོམ་སྟེ།དེར་ཉོན་སྒྲིབ་སྤངས་པའི་ཕྱིར།དེར་འཆི་བདག་གི་བདུད་རིགས་པ
བཅོམ་སྟེ།དེར་འབད་རྩོལ་རགས་པ་དང་བཅས་པའི་སྒོ་ནས་འཆི་བྱེད་ཀྱི་འཆི་བདག་གི་བདུད་སྤངས་པའི་ཕྱིར།དེར་ཕུང་པོའི་བདུད་རགས་པ་བཅོམ་སྟེ།འབད་རྩོལ་རགས་པ་དང་བཅས་པའི་སྒོ་ནས།མ་རིག་བག་ཆགས་ཀྱི་ས་དང་ཟག་མེད་ཀྱི་ལས་ལ་བརྟེན་ནས

བྱུང་བའི་ཡིད་ལུས་སྤངས་པའི་ཕྱིར་ཏེ།རྣམ་བཤད་ལས།ཐེག་པ་ཆེན་པོའི་ཕྱིར་མི་ལྡོག་པའི་རྟགས་ཐོབ་ནས་ལྷའི་བདུད་ལས་འདས་ཤིང་།ས་བརྒྱད་པ་ཐོབ་ནོས་བདུད་གཞན་གསུམ་རགས་པ་ལས་འདའ་ལ་བདུད་བཞི་མ་ལུས་པར
བཅོམ་པ་ནི་སངས་རྒྱས་པ་ནའོ།།ཞེས་དང་།ས་བདུན་པ་མན་ཆད་ནས་ཀྱང་འབད་པས་བསྲུབས་ན།མ་རིག་བག་ཆགས་ཀྱི་ས་དང་ཟག་པ་མེད་པའི་ལས་ལ་བརྟེན་ནས་ཡིད་ཀྱི་རང་བཞིན་གྱི་ལུས་ལེན་ནུས་མོད་ཀྱི་དམར་མ་ཤུགས་ཀྱིས་འགྲུབ་པ་ནི་ཉན་རང་དགྲ
བཅོམ་པ་དང་དབང་ཐོབ་པའི་བྱང་ཆུབ་སེམས་དཔའ་རྣམས་ཡིན་པར་ཤེས་པར་བྱའོ།།ཞེས་གསུངས་པའི་ཕྱིར།བདུད་བཞི་མ་ལུས་པར་བཅོམ་པ་དང་སངས་རྒྱས་པ་དུས་མཉམ་སྟེ།འཆི་བདག་གི་བདུད་བཅོམ་ན་བསམ་གྱིས་མི་ཁྱབ་པའི་འཆི་འཕོ་སྤངས
པས་ཁྱབ།ཕུང་པོའི་བདུད་བཅོམ་ན།མ་རིག་བག་ཆགས་ཀྱི་ས་དང་ཟག་མེད་ཀྱི་ལས་ལ་བརྟེན་ནས་འབྱུང་བའི་ཡིད་ལུས་མི་ལེན་པས་ཁྱབ་པའི་ཕྱིར།ལུང་འདི་དག་གི་དོན་མགོ་བ་ཁ་ཅིག།ཐེག་དམན་གྱི་མཐོང་ལམ་ནས་ལྷའི་བུའི་བདུད་བཅོམ་སྟེ།དཀོན་མཆོག
གསུམ་ལ་ཤེས་ནས་དད་པ་ཐོབ་པའི་ཕྱིར།དམན་པའི་ལྷག་བཅས་མྱང་འདས་ཐོབ་ནས་ཉོན་མོངས་པའི་བདུད་བཅོམ་སྟེ།ཉོན་སྒྲིབ་མ་ལུས་པར་སྤངས་པའི་ཕྱིར།གཉིས་ཀཱའི་ཆ་ལས་རྣམ་གྲོལ་གྱི་དགྲ་བཅོམ་ཐོབ་ནས་འཆི་བདག་གི་བདུད་བཅོམ་སྟེ།ཚེའི་འདུ་བྱེད་བྱིན་གྱིས
བརླ་བྱས་པ་ལ་དབང་བའི་ཕྱིར།དམན་པའི་ལྷག་མེད་མྱང་འདས་ཐོབ་ནས་ཕུང་པོའི་བདུད་བཅོམ་སྟེ།ལས་ཉོན་གྱི་དབང་གིས་བླང་བའི་ཟག་བཅས་ཀྱི་ཕུང་པོ་སྤངས་པའི་ཕྱིར།ཞེས་ཟེར་ཞིང་།ཐེག་ཆེན་གྱི་དབང་དུ་བྱས་ན་བདུད་བཞི་མ་ལུས་པར་བཅོམ་པ་དང་སངས
རྒྱས་པ་དུས་མཉམ་པའི་ཕྱིར།ཞེས་ཟེར་བ་ནང་འགལ་ཏེ།བདུད་བཞི་མ་ལུས་པར་བཅོམ་པའི་ཐེག་ཆེན་གྱི་གང་ཟག་ཡིན་ན་སངས་རྒྱས་འཕགས་པ་ཡིན་དགོས་པར་ཐལ།དམ་བཅའ་ཕྱི་མ་དེའི་ཕྱིར།འདོད་ན།ལྷག་མེད་མྱང་འདས་ཐོབ་པའི་གཉིས་ཀའི་ཆ་ལས

རྣམ་གྲོལ་གྱི་ཉན་ཐོས་དགྲ་བཅོམ་པའི་རྟོགས་པ་སྔོན་དུ་སོང་བའི་བྱང་སེམས་ཚོགས་ལམ་པ་ཆོས་ཅན།དེར་ཐལ།དེའི་ཕྱིར།རྟགས་གྲུབ་སྟེ།དེ་འདྲའི་ཉན་ཐོས་དགྲ་བཅོམ་པ་དེས་བདུད་བཞི་མ་ལུས་པར་བཅོམ་པའི་ཕྱིར།མ་གྲུབ་ན།དེ་ཆོས་ཅན།དེར་ཕལ།ལྷའི།
བུའི་བདུད་བཅོམ་པོ་གང་ཞིག།ཉོན་མོངས་པའི་བདུད་བཅོམ།ཕུང་པོའི་བདུད་བཅོམ།འཆི་བདག་གི་བདུད་ཀྱང་བཅོམ་པའི་ཕྱིར།རྟགས་རྣམས་དམ་བཅའི་སྟེང་དུ་སྒྲུབ།རོ་ཊཱིཀ་པ་ན་རེ།ཐེག་ཆེན་གྱི་མཐོང་ལམ་ནས་ལྷའི་བུའི་བདུད་བཅོམ་སྟེ།དཀོན་མཆོག
གསུམ་ལ་མངོན་པར་རྟོགས་པའི་ཡིད་ཆེས་བརྟན་པོ་ཐོབ་པའི་ཕྱིར།ལྷག་བཅས་མྱང་འདས་ཐོབ་ནས་ཉོན་མོངས་པའི་བདུད་བཅོམ་སྟེ།འཁོར་བར་འཆིང་བྱེད་ཀྱི་ཉོནི་མོངས་མ་ལུས་པར་སྤངས་པའི་ཕྱིར།བསམ་གཏན་གྱི་རབ་མཐའ་ཐོབ་ནས་འཆི་བདག
གི་བདུད་བཅོམ་སྟེ།ཚེ་འདོར་ལེན་ལ་དབངོ་ཐོབ་པའི་ཕྱིར།ལྷག་མེད་མྱང་འདས་ཐོབ་ནས་ཕུང་པོའི་བདུད་བཅོམ་སྟེ།ཉེར་ལེན་གྱི་ཕུང་པོ་བོར་ཞིང་ལེན་པ་མེད་པའི་ཕྱིར།ཐེག་ཆེན་གྱི་སྦྱོར་ལམ་ནས་ལྷའི་བུའི་བདུད་བཅོམ་སྟེ།དཀོན་མཆོག
གསུམ་ལ་ཞེ་ནས་དད་པ་ཐོབ་པའི་ཕྱིར།ཐེག་ཆེན་མཐོང་ལམ་ནས་འཆི་བདག་གི་བདུད་བཅོམ་སྟེ།ལས་ཉོན་གྱིས་སྐྱེ་འཆི་སྤངས་པའི་ཕྱིར།ས་བརྒྱད་པ་ནས་ཕུང་པོའི་བདུད་བཅོམ་སྟེ།རྣམ་པར་གྲོལ་བའི་སྐུ་མངོན་དུ་བྱེད་པའི་ནུས་པ་ཐོབ་པའི་ཕྱིར།
ཞེས་ཟེར་བ་མི་འཐད་དེ།རབ་མཐའི་བསམ་གཏན་ཐོབ་པའི་སོ་སྐྱེ་ཡོད་པའི་ཕྱིར་དང་།ས་བདུན་པ་ནས་རྣམ་པར་གྲོལ་བའི་སྐུ་མངོན་དུ་བྱེད་པའི་ནུས་པ་ཐོབ་པའི་ཕྱིར།གཞན་རྣམས་སྔར་གྱི་རིགས་པས་ཁེགས་སོ།།ཁ་ཅིག།དཀོན་མཆོག་གསུམ་ལ་ཞེ་ནས
ད་པ་ཐོབ་ན་ལྷའི་བུའི་བདུད་བཅོམ་པས་ཁྱབ།ཚེའི་འདུ་བྱེད་བྱིན་གྱིས་བརླབས་པ་ལ་དབང་ཐོབ་ན་འཆི་བདག་གི་བདུད་རགས་པ་བཅོམ་པས་ཁྱབ།ལས་ཉོན་གྱི་དབང་གིས་བྱུང་བའི་ཟག་བཅས་ཀྱི་ཕུང་པོ་སྤངས་ན་ཕུང་པོའི་བདུད་རགས་པ་བཅོམ་པས་ཁྱབ

ཟེར་བ་མི་འཐད་དེ།དང་པོ་ལ།དཀོན་མཆོག་གསུམ་གྱི་ཡོན་ཏན་ལ་ཚད་མས་དྲངས་པའི་ངེས་པ་རྙེད་པའི་དམན་ལམ་སྔོན་དུ་མ་སོང་བའི་བྱང་སེམས་ཚོགས་ལམ་པས་མ་དེས།གཉིས་པ་ལ་དམན་ལམ་སྔོན་དུ་མ་སོང་བའི་ས་དང་པོ
པས་མ་ངེས།གསུམ་པ་ལ་ས་གསུམ་པ་པས་མ་ངེས་པའི་ཕྱིར།རྟགས་ཕྱི་མ་གྲུབ་སྟེ།དབུ་མ་འཇུག་པ་ལས།དེ་ཡི་ཚེ་ན་བསྐལ་པ་བརྒྱར་གནས་ཤིང་།།ཞེས་དེ་འདྲའི་ས་དང་པོ་པ་དེས་ཚེ་སྐད་ཅིག་མ་གཅིག་ཀྱང་བསྐལ་པ་བརྒྱར་བྱིན་གྱིས་བརླབས་ནུས་པར་གསུངས
པའི་ཕྱིར་དང་།རྒྱུད་བླ་མར།འཕགས་པས་འཆི་དང་རྒ་བ་དང་།།ཞེས་སོགས་ཀྱིས་བཤད།ཐེག་ཆེན་གྱི་མཐོང་ལམ་རྣམ་གྲོལ་ལམ་ནས་ལས་ཉོན་གྱི་དབང་གིས་བྱུང་བའི་ཟག་བཅས་ཀྱི་ཕུང་པོ་སྦྱངས་པར་བཤད་པའི་ཕྱིར།དེས་ན་ས་བཅུ་པའི་ཡེ་ཤེས
ཆོས་ཅན།བདུད་བཞི་མངོན་གྱུར་པ་ལས་འདས་པ་ཡིན་ཏེ།བདུད་ཀྱིས་བར་ཆད་བྱ་བར་ནུས་པ་སོགས་བར་ཆད་ཀྱི་ཆོས་ལ་རྣལ་འབྱོར་གྱི་སྟོབས་ཀྱིས་ཡང་དག་པར་བྲལ་བའི་དག་སའི་ཡེ་ཤེས་ཡིན་པའི་ཕྱིར།གསུམ་པ་སྐབས་བསྡུ་བ་ནི།ཤེས་རབ་ཀྱི་ཕ
རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱུན་འགྲེལ་པ་དང་བཅས་པའི་རྣམ་བཤད་རྣམ་པ་གཉིས་ཀྱི་དཀའ་བའི་གནས་གསལ་བར་བྱེད་པ་ལེགས་བཤད་སྐལ་བཟང་ཀླུ་དབང་གི་རོལ་མཚོ་ཞེས་བྱ་བ་ལས་སྐབས་བཞི་པའི་ལེགས་པར
བཤད་པའོ།།།།ཟབ་དང་རྒྱ་ཆེའི་ཆོས་ཚུལ་རྒྱ་མཚོའི་དབྱངས།།སྐལ་བཟང་ཡིད་ཀྱི་ངལ་བསོར་རྟག་འཁྲོལ་བས།།རྒྱལ་དཀའ་སྲིད་པའི་གདུང་བ་ཀུན་གཞིལ་པའི།།མཚན་སྙན་ཁོར་ཡུག་རི་བོའི་ཕ་མཐར་འགྲིམས།།གང་དེས་ཕ་རོལ་ཕྱིན་གཞུང་ཟབ
མོ་ཡི།།ཟབ་པ་རླིང་ཚིག་འབྲུ་བཟང་པོའི་དོན་རྣམས་ཀུན།།བློ་གསལ་བློ་ཡི་མེ་ལོང་དྲངས་པའི་ངོས།།མ་འདྲེས་གསལ་བར་སྟོན་པའི་ལེགས་བཤད་རྣམས།།དཔེར་དུ་བསྐྲུན་པའི་རབ་དཀར་དགེ་ཚོགས་ཀྱིས།།ས་གསུམ་ལུས་ཅན་ཀུན་གྱི་ཕན་བདེའི་དཔྱིད།།ཐུབ་བསྟན

སྤྱི་དང་བློ་བཟང་རྒྱལ་བའི་བསྟན།།ནམ་ཡང་མི་ནུབ་རིང་དུ་རྒྱས་གྱུར་ཅིག།བསྟན་འཛིན་དགེ་འདུན་གུར་ཀུམ་གཞོན་ནུའི་ཚལ།།རབ་རྒྱས་བསླབ་པ་གསུམ་གྱི་ཟེའུ་འབྲུའི་དཔལ།།ཆེས་ཆེར་དར་བའི་ངོ་མཚར་དྲི་གསུང་གིས།།འཇིག་རྟེན་ཀུན་དགེའི་དགའ་སྟོན་འཛིན
གྱུར་ཅིག།རྒྱུ་སྦྱོར་གྱིས་མཚོན་མཁའ་མཉམ་འགྲོ་བ་ཀུན།།ཚེ་རབས་ཕྲེང་བར་མི་ཕམ་ཆོས་རྗེ་སོགས།།ཐེག་མཆོག་དགེ་བའི་བཤེས་ཀྱིས་རྗེས་བཟུང་ནས།།ལམ་འབྲས་ཤེར་ཕྱིན་རྟོགས་པ་མཐར་སོན་ཤོག།ཅེས་པ་འདི་ཡང་གཞུང་བརྒྱ་སྨྲ་བ་སེར་གྱིས་དགེ་བཤེས་རྒྱུད
སླད་བླ་མ་ལས་འཛིན་ཨོ་རྒྱན་ཚེ་བརྟན་ནས་སེར་བྱེས་གྲ་ཚང་གི་ཡི་ཆའི་གྲས་ཕར་ཕྱིན་སྤྱི་དོན་རོལ་མཚོ་སྐབས་བཞི་པ་དཔར་དུ་བསྐྲུན་པའི་དགེ་བསྔོ